**LĪGUMS Nr. \_\_\_\_\_\_\_\_\_\_\_\_\_**

**par finansējuma piešķiršanu Ventspils pilsētas pašvaldības IKT pilotprojektu konkursā**

Ventspilī 202\_\_. gada \_\_\_.\_\_\_\_\_\_\_\_\_\_\_

**Ventspils pilsētas pašvaldības iestāde “Ventspils Digitālais centrs”**, reģistrācijas Nr. 90001517332, juridiskā adrese: Akmeņu iela 3, Ventspils, LV 3601, tās \_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_ personā, kura rīkojas uz Nolikuma pamata, turpmāk – **Digitālais centrs**, no vienas puses, un

**\_\_\_\_\_\_\_\_\_\_\_\_\_„\_\_\_\_\_\_\_\_\_\_\_\_\_\_\_\_\_\_”**, reģistrācijas numurs: \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_, turpmāk – **Finansējuma saņēmējs**, no otras puses, turpmāk katrs atsevišķi – Puse, bet abi kopā – Puses,

pamatojoties uz likuma “Par pašvaldībām” 12. pantu un 15. panta pirmās daļas 10. punktu, Komercdarbības atbalsta kontroles likuma 7. pantu, kā arī saskaņā ar Ventspils pilsētas domes saistošajiem noteikumiem Nr. \_\_\_\_\_ “Ventspils pilsētas pašvaldības \_\_\_\_\_.gada budžets” un Ventspils pilsētas domes \_\_\_\_\_.gada \_\_\_.\_\_\_\_\_\_\_\_ rīkojumu Nr.\_\_\_\_\_ “Par Ventspils pilsētas pašvaldības iestādes “Ventspils Digitālais centrs” \_\_\_\_\_\_.gada budžeta apstiprināšanu” un Ventspils pilsētas pašvaldības IKT pilotprojekta konkursa rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Digitālais centrs izmaksā un Finansējuma saņēmējs saņem Ventspils pilsētas pašvaldības IKT pilotprojektu konkursa (turpmāk – Konkurss) ietvaros piešķirto Ventspils pilsētas pašvaldības līdzfinansējumu Finansējuma saņēmēja komercdarbības atbalstam (turpmāk – Finansējums), īstenojot Finansējuma saņēmēja Konkursa ietvaros iesniegtajā projekta pieteikumā (turpmāk – Pieteikums) norādītās aktivitātes \_\_\_\_\_\_\_\_\_\_\_\_\_.
   2. Finansējums izlietojams tikai un vienīgi atbilstoši Līgumam un projekta plānoto izmaksu tāmei (Līguma 1.pielikums).
2. **FINANSĒJUMA APMĒRS UN IZMAKSAS KĀRTĪBA**
   1. Finansējuma apmērs ir līdz EUR \_\_\_\_\_\_\_ (\_\_\_\_\_ euro, \_\_\_ centi). Precīzs Finansējuma apmērs, kas nepārsniedz 80% (astoņdesmit procentu) no attiecināmajām izmaksām vai EUR 15 000,00 (piecpadsmit tūkstoši euro, 0 centu), tiek noteikts, pamatojoties uz Finansējuma saņēmēja gala atskaitē atspoguļotajām faktiskajām izmaksām, ko apstiprina izdevumus apliecinošas dokumentu kopijas. Finansējuma apmērs ir atkarīgs no Finansējuma saņēmēja projektam piešķirtās atbalsta intensitātes.
   2. Digitālais centrs izmaksā Finansējumu šādā kārtībā:
      1. 20% (divdesmit procentu) no Līguma 2.1. punktā norādītā Finansējuma apmēra, t.i., EUR \_\_\_\_\_\_\_\_\_\_\_\_\_\_ (\_\_\_\_\_\_ euro, \_\_\_ centi) tiek ieskaitīti Finansējuma saņēmēja norēķinu kontā 15 (piecpadsmit) darba dienu laikā pēc Līguma noslēgšanas un atbilstoša Finansējuma saņēmēja rēķina saņemšanas;
      2. 80% (astoņdesmit procentu) no Līguma 2.1. punktā norādītā Finansējuma apmēra, t.i., EUR \_\_\_\_\_\_\_\_\_\_\_\_\_\_ (\_\_\_\_\_\_ euro, \_\_\_ centi) tiek ieskaitīti Finansējuma saņēmēja norēķinu kontā 30 (trīsdesmit) darba dienu laikā pēc Finansējuma saņēmēja Pieteikumā norādīto aktivitāšu īstenošanas, Finansējuma saņēmēja veiktās līdzdalības apstiprināšanas, Digitālajam centram iesniegtās gala atskaites apstiprināšanas, aizstāvēšanas Ventspils pilsētas domes Uzņēmējdarbības veicināšanas komisijā un atbilstoša Finansējuma saņēmēja rēķina saņemšanas.
   3. Gadījumā, ja Digitālais centrs ir veicis visas nepieciešamās dokumentu un lietu faktiskā stāvokļa pārbaudes un nav konstatējis neatbilstības Līguma un Konkursa nolikuma nosacījumiem, tad Digitālais centrs veic Līguma 2.2.2. apakšpunktā minētās Finansējuma otrās daļas izmaksu atbilstoši faktiskajām Finansējuma saņēmēja izmaksām, nepārsniedzot Līguma 2.2.2. apakšpunktā minēto Finansējuma otro daļu.
   4. Gadījumā, ja Digitālais centrs ir veicis visas nepieciešamās dokumentu un lietu faktiskā stāvokļa pārbaudes un ir konstatējis neatbilstības Līguma un Konkursa nolikuma nosacījumiem, Digitālajam centram, pēc papildu informācijas un paskaidrojumu saņemšanas un papildu pārbaudes veikšanas Finansējuma saņēmēja komercdarbības norises vietā, ir tiesības Līguma 2.2.2. apakšpunktā minēto Finansējuma otro daļu izmaksāt pilnā apmērā vai daļēji, neizmaksāt to vispār vai pieprasīt Finansējuma saņēmējam atmaksāt Līguma 2.2.1. apakšpunktā minēto Finansējuma pirmo daļu pilnā apmērā vai daļēji.
   5. Gadījumā, ja Digitālais centrs konstatē Līguma pārkāpumus, tam ir tiesības pieprasīt Finansējuma saņēmējam atmaksāt Finansējumu pilnā apmērā vai daļēji.
   6. Ja tiek konstatēti Komisijas regulas Nr. 1407/2013 prasību pārkāpumi, Finansējuma saņēmējam ir pienākums atmaksāt Digitālajam centram visu Līguma ietvaros saņemto valsts atbalstu, kas piešķirts saskaņā ar regulu Nr.1407/2013, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 (simts) bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004. gada 21. aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi.
3. **DIGITĀLĀ CENTRA TIESĪBAS UN PIENĀKUMI** 
   1. Digitālajam centram ir tiesības:
      1. pieprasīt un saņemt no Finansējuma saņēmēja visu informāciju par viņa no Līguma izrietošo saistību izpildes gaitu, tajā skaitā:
         1. veikt pārbaudes Finansējuma saņēmēja komercdarbības norises vietā, lai pārliecinātos par iegādāto materiālo vērtību atrašanos komercdarbības veikšanas vietā un komercdarbības norisi;
         2. pieprasīt aizpildīt komercdarbības novērtējuma anketu, kurā iekļaujama informācija par Pieteikumā ietvertās informācijas atbilstību konkrētā brīža situācijai, un pieprasīt citu papildus informāciju;
      2. pieprasīt un saņemt Finansējuma atmaksu no Finansējuma saņēmēja gadījumā, ja Digitālam centram rodas šaubas par Līguma nosacījumu ievērošanu, tajā skaitā, ja:
         1. Finansējuma saņēmēja rīcībā nav izdevumus apliecinošu dokumentu vai Finansējuma saņēmējs nav iesniedzis Digitālajam centram tā pieprasītās dokumentu kopijas;
         2. Finansējuma saņēmējs nav iesniedzis Digitālam centram gala atskaiti Līgumā noteiktajā termiņā;
         3. Finansējuma saņēmējs tam piešķirto Finansējumu bez iepriekšējas saskaņošanas ar Digitālo centru izlietojis Līgumā neparedzētiem mērķiem;
         4. Finansējuma saņēmējs, vienojoties ar citiem Finansējuma pretendentiem, veicis līdzekļu apvienošanu viena projekta īstenošanai;
         5. Finansējuma saņēmējs piešķirto Finansējumu izlietojis personīgā labuma gūšanai;
         6. Finansējuma saņēmējs Pieteikumā ir ietvēris maldinošu vai nepatiesu informāciju;
         7. Finansējuma saņēmējs Līguma realizācijas gaitā nav īstenojis Pieteikumā minētās aktivitātes.
      3. samazināt izmaksājamo Finansējuma summu, ja:
         1. Digitālam centram iesniegtajos izdevumus apliecinošajos dokumentos iekļautās summas neatbilst tirgus cenai;
         2. Finansējuma saņēmējs ir izlietojis mazāku finanšu līdzekļu apjomu par to, kas norādīts Līgumā;
         3. ir saņemts atbilstošs Finansējuma saņēmēja iesniegums;
         4. Finansējuma saņēmējs nevar dokumentāli pierādīt savu līdzfinansējumu;
      4. pieprasīt, saņemt un izmantot informāciju par Finansējuma saņēmēja komercdarbību Konkursa publicitātes nolūkos bez saskaņošanas ar Finansējuma saņēmēju.
   2. Digitālajam centram ir pienākums:
      1. veikt Finansējuma maksājumus Finansējuma saņēmējam saskaņā ar Līgumā noteikto kārtību;
      2. izskatīt gala atskaites un citus Finansējuma saņēmēja iesniegumus par Līgumā paredzēto aktivitāšu īstenošanu 30 (trīsdesmit) darba dienu laikā no to saņemšanas Digitālajā centrā;
      3. kontrolēt Finansējuma saņēmēja rīcības atbilstību Konkursa nolikumam.
4. **FINANSĒJUMA SAŅĒMĒJA TIESĪBAS UN PIENĀKUMI** 
   1. Finansējuma saņēmējam ir tiesības:
      1. īstenot aktivitātes, kas minētas Pieteikumā;
      2. saņemt Finansējuma maksājumus no Digitālā centra saskaņā ar Līguma nosacījumiem;
      3. rakstiska iesnieguma formā, norādot pamatotus iemeslus, lūgt veikt izmaiņas Līguma tāmē (Līguma 1. pielikums), nepalielinot Pieteikumā un Līgumā norādīto Finansējuma summu, kā arī, nepalielinot Konkursa nolikumā, minēto atbalsta intensitāti.
      4. īstenojot Pieteikumā minētās aktivitātes, pieļaut izmaiņas Līguma tāmes izdevumu pozīcijās pēc rakstiska saskaņojuma ar Digitālo centru. Izmaiņu rezultātā netiek palielināta ne izmaksājamā Finansējuma summa, ne arī atbalsta intensitāte.
   2. Finansējuma saņēmējam ir pienākums:
      1. īstenot visas Pieteikumā noteiktās aktivitātes \_\_\_\_\_\_\_ mēnešu laikā no Līguma noslēgšanas brīža;
      2. nodrošināt, lai Finansējuma saņēmējs līdz Līguma izpildes gala termiņam saimniecisko darbību veic Ventspils administratīvajā teritorijā;
      3. nodrošināt, lai Pieteikumā norādīto darbinieku deklarētās dzīves vietas līdz Līguma izpildes gala termiņam, bet ne mazāk par 12 (divpadsmit) mēnešiem būtu Ventspils pilsētā;
      4. ne ātrāk kā 5 (piecas) darba dienas pirms un ne vēlāk kā 20 (divdesmit) darba dienas pēc Līguma 4.2.1.apakšpunktā noteiktā termiņa beigām iesniegt Digitālajam centram gala atskaiti par Pieteikumā norādīto aktivitāšu īstenošanu un Pušu savstarpēji saskaņotā laikā aizstāvēt to Ventspils pilsētas domes Uzņēmējdarbības veicināšanas komisijā. Gala atskaitē jāiekļauj šāda informācija:
         1. aprakstošā daļa, īsumā informējot par projekta realizācijas gaitu, panākumiem un problēmām, ja tādas radušās projekta īstenošanas gaitā;
         2. finanšu pārskats (Līguma 2. pielikums), kas strukturējams atbilstoši Līgumā noteiktajai projekta plānotai izmaksu tāmei. Finanšu pārskatā iekļaujama informācija par Finansējuma saņēmēja paša finansējuma, kas izmantots Pieteikumā noteikto aktivitāšu realizācijai, apjomu un izlietojumu;
         3. informācija par Līguma darbības no jauna radītajām darba vietām Ventspils pilsētas administratīvajā teritorijā (ja tādas ir);
         4. informācija par Finansējuma saņēmēja turpmāk plānotajām darbībām komercdarbības attīstībai vismaz 2 gadiem pēc projekta izstrādes.
      5. Līguma 4.2.2. apakšpunktā minētajai gala atskaitei pievienot Finansējuma saņēmēja apliecinātas atbalstāmo izmaksu izdevumus pamatojošu dokumentu kopijas. Par izdevumus apliecinošiem dokumentiem tiek uzskatīti:
         1. bankas apstiprināts maksājuma uzdevums par rēķina apmaksu;
         2. Latvijas Republikas normatīvo aktu kārtībā apstiprināta čeka kopija, ja tiek uzrādīts čeka oriģināls;
         3. Finansējuma saņēmēja apliecinātas rēķinu, līgumu un aktu kopijas;
         4. citi attaisnojuma dokumenti, kas atbilst likuma “Par grāmatvedību” prasībām.
      6. rakstveidā informēt Digitālo centru par Līguma 4.1.4. apakšpunktā noteiktajā kārtībā veiktajām izmaiņām Līguma tāmē, pievienojot šo informāciju gala atskaitei.
      7. ievērot visas Līguma un Konkursa nolikuma prasības;
      8. pēc iespējas īsākā termiņā no Digitālā centra pieprasījuma saņemšanas, bet ne vēlāk kā 10 (desmit) darba dienu laikā sniegt Digitālajam centram visu informāciju, ko tas ir pieprasījis saskaņā ar Līguma un Konkursa nolikuma nosacījumiem;
      9. projekta aktivitāšu realizācijas laikā nodrošināt mārketinga un publicitātes aktivitātes:
         1. divus kalendāros gadus no Līguma noslēgšanas brīža nodrošināt Konkursa logotipa (ar saiti uz Digitālā centra norādīto interneta adresi) izvietošanu Finansējuma saņēmēja mājaslapas pirmajā lapā, labi pamanāmā vietā;
         2. izvietot Konkursa logotipu uz projekta ietvaros izstrādātajiem produktiem un iegādātajiem pamatlīdzekļiem;
         3. pēc Digitālā centra vai Ventspils pilsētas domes Mārketinga nodaļas pieprasījuma nodrošināt informāciju mārketinga un publicitātes aktivitātēm pēc iespējas īsākā termiņā no Digitālā centra pieprasījuma saņemšanas, bet ne vēlāk kā 3 (trīs) darba dienu laikā;
         4. sadarboties ar Digitālā centra sadarbības partneriem, medijiem Konkursa aktivitāšu atspoguļošanā;
         5. publicējot informāciju sociālo mediju portālos Draugiem, Facebook, Twitter un Instagram, kur tas ir iespējams, lietot aktīvo atsauci uz Digitālā centra un Ventspils pilsētas kontiem;
         6. sniedzot intervijas medijiem vai realizējot citus publicitātes pasākumus, iespēju robežās atsaukties uz Konkursa sniegto atbalstu;
         7. nodrošināt vismaz vienu starprezultātu publicitātes aktivitāti – informāciju plašsaziņas līdzekļiem par projekta ieviešanas gaitu;
         8. organizēt projekta noslēguma informatīvu pasākumu, lai informētu par projekta aktivitāšu īstenošanu un prezentētu sasniegtos rezultātus;
      10. nodrošināt pamatlīdzekļu, ja Pieteikumā paredzēta pamatlīdzekļu iegāde, atrašanos Finansējuma saņēmēja saimnieciskās darbības veikšanas vietā Ventspils pilsētas administratīvajā teritorijā no to iegādes brīža līdz Līguma izpildes gala termiņam;
      11. bez saskaņošanas ar Digitālo centru neveikt izmaiņas Finansējuma saņēmēja īpašnieku sarakstā no Līguma noslēgšanas brīža līdz termiņam, kas notek pēc trīs kalendārajiem gadiem no Līguma noslēgšanas;
      12. atmaksāt saņemtos Finansējuma maksājumus 20 (divdesmit) darba dienu laikā pēc attiecīgas pieprasījuma vēstules saņemšanas no Digitālā centra, ja ir konstatēts kāds no Līguma 3.1.2. apakšpunktā minētajiem gadījumiem.
      13. Finansējuma saņēmējs nodrošina dokumentu glabāšanu par piešķirto līdzfinansējumu 10 (desmit) fiskālos gadus, sākot no līdzfinansējuma piešķiršanas dienas.
5. **LĪGUMA TERMIŅŠ UN PUŠU ATBILDĪBA** 
   1. Līgums ir spēkā līdz no Līguma izrietošo saistību pilnīgai izpildei.
   2. Gadījumā, ja Digitālais centrs kavē Līgumā noteiktos Finansējuma maksāšanas termiņus, tas maksā Finansējuma saņēmējam līgumsodu 0,1% (nulle komats viens procents) apmērā no kavētā maksājuma summas par katru kavējuma dienu, bet ne vairāk kā 10% (desmit procenti) no neapmaksātās summas.
   3. Gadījumā, ja Finansējuma saņēmējs kavē piešķirtā Finansējuma atmaksu (Līguma 4.2.12. apakšpunkts), tas maksā Digitālajam centram līgumsodu 0,1% (nulle, komats, viens procents) apmērā no kavētā maksājuma summas par katru kavējuma dienu.
   4. Ja Finansējuma saņēmējs kavē Pieteikumā noteiktās aktivitātes (Līguma 4.2.1. apakšpunkts), vai arī Līgumā noteikto atskaišu iesniegšanu, Finansējuma saņēmējs maksā līgumsodu 0,1% (nulle, komats, viens procents) apmērā no Līguma 2.1. punktā noteiktā kopējā Finansējuma apmērā par katru kavējuma dienu.
6. **NEPĀRVARAMA VARA**
   1. Neviena no Pusēm nav atbildīga par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu *(force majeure)* rezultātā. Jebkuras Puses finanšu līdzekļu nepietiekamība vai tā apakšuzņēmēju pienākumu neizpilde nav uzskatāma par nepārvaramas varas apstākļiem.
   2. Ja iestājas nepārvaramas varas apstākļi, Puse, cik ātri vien iespējams, bet ne vēlāk kā 20 (divdesmit) dienu laikā paziņo otrai Pusei par šādu nepārvaramas varas apstākļu iestāšanos un apspriež šī Līguma grozīšanas vai izbeigšanas iespēju.
   3. Gadījumā, ja nepārvaramas varas apstākļi turpinās ilgāk nekā 6 (sešus) mēnešus, Digitālajam centram un Finansējuma saņēmējam ir tiesības vienpusēji atkāpties no Līguma, rakstiski informējot par to otru Pusi.
7. **CITI NOTEIKUMI** 
   1. Visi Līguma grozījumi un papildinājumi ir jānoformē rakstiski, un tie stājas spēkā, kad tos ir parakstījušas abas Puses. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
   2. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
   3. Visus strīdus un domstarpības, kas rodas Līguma izpildes laikā, Puses risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darba dienu laikā no domstarpību rašanās brīža, tiks izskatīti tiesā Latvijas Republikas normatīvajos aktos noteiktajā kārtībā.
   4. Visi Digitālajam centram adresētie dokumenti ar vēstuli jāiesniedz tā adresē – Akmeņu iela 3, Ventspils, LV 3601 vai atbilstoši noformēti elektroniski uz e-pasta adresi: [iktpilotprojekti@ventspils.lv](mailto:vdc@ventspils.lv).
   5. Atbildīgās kontaktpersonas par šī Līguma izpildi:
      1. no Digitālā centra puses – \_\_\_\_\_\_\_\_\_\_\_\_\_\_\_, tālr.: \_\_\_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_@\_\_\_\_\_\_\_\_\_\_\_.lv;
      2. no Finansējuma saņēmēja puses – \_\_\_\_\_\_\_\_\_\_\_, tālr.: \_\_\_\_\_\_\_\_\_\_, e-pasta adrese: \_\_\_\_\_\_.
   6. Puses savlaicīgi un rakstveidā paziņo viens otram par rekvizītu un kontaktinformācijas maiņu.
   7. Ja kāds no šī Līguma nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
   8. Līgums sagatavots latviešu valodā uz \_\_\_ (\_\_\_\_) lapām, t.sk. \_\_ (\_\_) pielikumi uz \_\_ (\_\_) lapām, divos identiskos eksemplāros, kuriem ir vienāds juridisks spēks, un tie ir uzskatāmi par Līguma oriģināliem. Viens līguma eksemplārs glabājas Digitālajā centrā, otrs eksemplārs – pie Finansējuma saņēmēja. Abiem Līguma eksemplāriem ir vienāds juridisks spēks.
   9. Šim Līgumam pievienoti divi pielikumi – Projekta plānoto izmaksu tāme un finanšu pārskata forma. Līguma pielikumi ir neatņemamas Līguma sastāvdaļas.
8. **PUŠU REKVIZĪTI:**

|  |  |  |
| --- | --- | --- |
| **Digitālais centrs** |  | **Finansējuma saņēmējs** |
| **Ventspils pilsētas pašvaldības iestāde**  **“Ventspils Digitālais centrs”**  Reģ. Nr. 90001517332  Adrese: Akmeņu iela 3, Ventspils, LV 3601  Banka:  Konta Nr.:  Kods: |  | Reģ.Nr.:  Adrese:  Banka:  Konta Nr.:  Kods: |
| / / |  | / / |